海，因生骢驹，日行千里，故世称青海驹。《朝野佥载》：隋文帝时，大宛献千里马，其鬃曳地，号曰狮子骢。惟郎将裴人基能驭之，朝发西京，暮至东洛。隋亡后不知所在。唐秦叔宝所乘马号忽雷驳，常饮于酒。每月于中试，能竖越三领地黑毡。及胡国公卒，嘶鸣不食而死。《酉阳杂俎》：决波瑜善走，历门三限踬，太宗尤惜之。隋内库有交臂玉猿，特表其辔。《唐书》：骨利干遣使献良马十匹，唐太宗为之制名，号为十骥：一曰腾霜白、二曰皎雪骢、三曰凝骢、四曰悬光骢，五曰洪波瑜、六曰飞霞骠、七曰发电赤、八曰流星騧，九曰翔麟紫、十曰奔虹赤。唐太